**Mór Városi Önkormányzat Képviselő-testületének**

**146/2023. (V.16.) határozata**

**a Wekerle Sándor Szabadidőközpont uszoda üzemeltetéséhez szükséges közüzemi energiaköltségek támogatása tárgyában**

1. Mór Városi Önkormányzat Képviselő-testülete, mint a Wekerle Sándor Szabadidőközpont sportlétesítmény (székhely: 8060 Mór, Táncsics M. u. 25.) fenntartója ezúton nyilatkozza, hogy megfelel az államháztartásról szóló 2011. évi CXCV. törvény 48/B. §-ában és 50. §-ában, továbbá az államháztartásról szóló törvény végrehajtásáról szóló 368/2011. (XII.31.) Korm.rendeletben az egyedi támogatás kedvezményezettjére meghatározott feltételeknek és egyúttal - a határozat mellékletében foglaltakat megismerve - vállalja a Honvédelmi Minisztérium Sportért Felelős Államtitkársága által a közüzemi költségek támogatása tárgyában nyújtott bruttó 18.099.488,- Ft összegű támogatás Támogatási Időszakában az alábbiakat:

- A támogatás kizárólag 2023. április 1. napjától 2023. szeptember 30. napjáig tartó időszakban felmerülő közüzemi szolgáltatások (víz-csatorna, földgáz, távhő, villamos energia) megfizetésére használható fel. A támogatás elszámolásának határideje: 2023. december 31. napja.

- A Wekerle Sándor Szabadidőközpont sportlétesítmény üzemeltetését, sport célú használatát a jelenlegi használó sportszervezetek mellett a Magyar Úszó Szövetség (a továbbiakban: MÚSZ) Úszó Nemzet Programban részt vevő köznevelési intézményben tanuló diákok és a Magyar Vizilabda Szövetség (a továbbiakban: MVLSZ) hazai versenyrendszerében, valamint utánpótlás-nevelés programjában kijelölt sportszervezetek sportolói részére 2023. szeptember 30. napjáig biztosítja azzal, hogy a két sportági szakszövetség által kijelölt sportszervezetek elsőbbségét szavatolja.

- A használati napi főidőszakon (főidőszaknak minősül munkanapokon 14:00 órától 20:00 óráig tartó időtartam) kívüli idősávokban - tankerületi igény esetén - a környező köznevelési intézmények részére a mindennapos testnevelés keretében úszás lehetőséget biztosít.

- A MÚSZ, az MVLSZ, a Magyar Műugró Szövetség, valamint a Magyar Szinkronúszó Szövetség a jelenleg is érvényes szerződéssel rendelkező szakszövetségek sportszervezetei részére rendezvényeinek megtartását biztosítja.

2. A Képviselő-testület jóváhagyja a polgármester által a Honvédelmi Minisztérium Sportért Felelős Államtitkársága felé a fenti tartalommal megtett nyilatkozatot.

Fenyves Péter Dr. Taba Nikoletta

polgármester jegyző